(1591) DIt hef ick an , en drincket man Met eenen sedt Als ick my weer ghelijck een man , Ick vaer te bedt , Dus wil ick niet vertoeven , maer proeven Dit wijntgen ras / / fijn wt dit glas , T ' ondrayt de vaste schroeven .Doet ghy soo mee , soo ick ter stee , V voore gae Een cleyne bee , hoeft ghy hier ree Ist soo , segt iae Om sulcken croes te drincken , sonder crincken Nu derf ick niet , om datment siet Ghy mocht my schant na dincken .Nu t ' sa wel an / / siet of ick can Te degen wel Ick scheyer niet van / / in dit ghespan , T ' moet in mijn vel Als ickt heb binnen micke , t ' mach hem schicke Ick gaer med ' voort , alsoot behoort Nu t ' sa waer na stae icke .